Publication: Magyar Közlöny
Issue: MK-2003-38 (Year: 2003, Number: 38)
Era: 1990-2004
Section: jogállásáról szóló 2001. évi XCV. törvény által szabályozott jogviszonyokat együttesen érintõ munkaügyi, foglalkoztatási, bér- és jövedelempolitikai kérdések országos
Paragraph Index: 245

(7) Ha az átvevõ munkáltató a köztisztviselõk jogálláról szóló törvény rendelkezései alapján nem létesíthet közszolgálati jogviszonyt az átadással érintett közalkalmazottal, a közalkalmazotti jogviszony megszûnése tekintetében a (6) bekezdés rendelkezéseit kell alkalmazni. Ebben az esetben — a (3) bekezdés rendelkezésétõl eltérõen — e körülményrõl kell az átadó és az átvevõ munkáltatónak tájékoztatnia a közalkalmazottat. 25/B. § (1) Ha a közalkalmazott az átvevõ munkáltatónál történõ további foglalkoztatásához hozzájárul, az átvevõ munkáltató köteles a közalkalmazottal munkaszerzõdést kötni. Ha az átvevõ munkáltató a köztisztviselõk jogállásáról szóló törvény hatálya alá tartozik, köteles a közalkalmazott számára munkaköre alapján kinevezést adni, vagy munkaszerzõdést kötni. A munkaszerzõdés megkötése, illetve a kinevezés során az átvevõ munkáltatót köti a 25/A. § (3)—(4) bekezdése alapján adott tájékoztatás, az abban foglaltaktól csak a közalkalmazott kifejezett hozzájárulásával lehet eltérni. Az átadó munkáltató az átadás napjával köteles írásban értesíteni a közalkalmazottat a közalkalmazotti jogviszony 25/A. § (1) bekezdés szerinti megszûnésérõl.

Source: https://magyarkozlony.hu/hivatalos-lapok/b3740be987da618109a1f6f1c0be4e7b6a31777e/dokumentumok/ccf85fc7fc46a427ddfec7df352b1cabba479b84/letoltes